མཛད་བརྒྱ་དཔག་བསམ་འཁྲི་ཤིང༌།
༈
ལྕེ་གཉིས་གང་ཞིག་ཁྲོས་པས་ཀུན་སྤྱོད་གཙང་མ་རྣམས་ལ་ནི། །རྫུན་གྱི་སྐྱོན་བརྗོད་མི་
བཟད་དུག་ནི་རབ་ཏུ་སྤྱོ་བྱེད་པ།
།སྡིག་དམོད་ཡོངས་སུ་གདུང་བ་རྒྱུད་མས་གཟིར་བ་དེ་དག་
ནི། །མི་བཟད་འདོད་བྱ་མིན་པའི་རབ་རིབ་ཁུང་དུ་འཇུག་པར་འགྱུར། །ཁ་ཆེར་རི་ཡི་གནས་
སུ་ནི། །རེེ་བ་ཏ་ཀ་ཞེས་པ་སྔོན། །འབྱུང་པོ་ཀུན་ལ་བརྩེ་བའི་གནས། ། དགེ་སློང་བརྟུལ་
ཞུགས་གཙང་བ་བྱུང་། །ནམ་ཞིག་དེ་ཡི་བུམ་ནང་དུ། །ཤིང་ཤུན་ངུར་སྨྲིག་དག་གིས་ནི། །
ནགས་ཚལ་དབེན་པའི་ཕྱོགས་སུ་ནི། །ཆོས་གོས་ཁ་ནི་བསྒྱུར་བ་བྱས། །སྐབས་དེར་དྲུས་མའི་
བེ་འུ་ཉམས། །བྲམ་ཟེ་ཕྲ་མ་ཅན་ཞེས་པ། །སྐྱེ་བོ་བ་གླང་ཟ་བར་ནི། །དོགས་པ་དང་ལྡན་
འཚོལ་དུ་འོངས། །དེ་ཡི་རི་ལས་རིང་པོ་ནས། །ཆོས་གོས་ཚོས་ཁུ་འཚེད་པ་ཡི། །མེ་ལས་སྐྱེས་
པའི་དུ་བ་དག ། མཐོང་ནས་ངེ་འུ་བཙོས་པར་བསམས། །དེ་ནས་མཚོན་ཆ་ལག་རྣམས་
དང༌། །ལྷན་ཅིག་གཉིས་སྐྱེས་རི་ལ་འཛེགས། །དགེ་སློང་རི་བ་ཏ་ལ་ནི། །མངོན་ཕྱོགས་དུལ་
བས་རབ་དྲིས་པ། །འཕགས་པ་འདི་དག་ཅི་ཞིག་མཛད། །ཅེས་པ་དེ་ཡིས་གུས་པས་དྲིས། །
བཟང་པོ་འདི་ནི་གོས་འཚེད་ཅེས། །རེེ་བ་ཏ་ཡིས་དེ་ལ་སྨྲས། །གནས་སྐབས་དེར་ནི་སྔོ་མེད་
ཀྱི། །དེ་ཡི་ལས་ཀྱི་རྣམ་སྨིན་གྱིས། །འཚེད་པ་དེ་ནི་བ་ལང་གི། །ཤ་ཁྲག་ཆུ་དང་བཅས་པར་
གྱུར། །སྒྲུབ་བྱེད་འཁྲུགས་པར་གྱུར་པ་ན། །བདེ་བ་སྡུག་བསྔལ་ཉིད་འགྱུར་ཞིང་། །དཀར་པོ་
དག་ཀྱང་ནག་པོར་འགྱུར། །ཆོས་ཀྱང་ཆོས་མིན་ཉིད་དུ་འགྱུར། །རྫུན་གྱི་སྡིག་པ་གསལ་བྱེད་
དང་། །སྐྱེ་ཁོ་ཁྲོ་དང་གནས་ནས་ལྷུང༌། །འདི་དག་བསོད་ནམས་མ་ཡིན་པ། །ཡོངས་སྨིན་
མཚན་ཉིད་མངོན་སུམ་ཡིན། །སྐྱེས་བུ་རྣམས་ཀྱི་ཉེས་བྱས་སྔོན་བསྒྲུབས་སྨིན་པའི་དུས་སུ་
ནི། །སྐྱོན་རྣམས་རབ་ཏུ་རྒྱས་ཤིང་ཡོན་ཏན་དག་ནི་ཉམས་པར་འགྱུར། །བྱ་བ་ཕྱིན་ཅི་ལོག་
འགྱུར་བློ་གྲོས་རྣམ་པར་བསླད་པར་འགྱུར། །མངོན་པར་འཇོམས་པ་ཆེན་པོས་ངེས་པར་སུ་
དང་སུ་མི་ལྟུང་། །འགལ་བའི་ཤ་ཡི་དྲི་དང་ནི། །ཁྲག་གིས་ཀྱང་ནི་བསྒོས་པ་ཡི། །བྲམ་ཟེ་དེ་
ཡི་བུམ་པར་ནི། །ཆོས་གོས་ཤ་ཉིད་གྱུར་པར་བལྟས། །སྐྱོན་ནི་མངོན་སུམ་མཐོང་གྱུར་ནས། །
ཁྲོ་བའི་རྣམ་འགྱུར་དབྱིབས་ལྡན་ཞིང་། །མི་བཟད་སྡིག་པས་འདར་བ་དེས། །སྨོད་ཅིང་དེ་ལ་
རབ་སྨྲས་པ། །ཀྱེ་མ་དམ་པའི་ཀུན་སྤྱོད་ལྡན། །མི་མེད་ནགས་སུ་གནས་པ་འདི། །གང་གི་
ལས་ནི་འདི་འདྲ་བ། ། འདིར་ནི་སུ་ཡང་མཐོང་བ་མེད། །རབ་ཏུ་བྱུང་བས་ལུས་བསྒྱུར་་་
ཅིང་། །བྱ་བ་ཀླ་ཀློའི་སྐྱེ་བོར་འོས། །སྡིག་པ་བསྒྲིབས་པའི་རྫུན་གྱིས་ནི། །བརྟུལ་ཞུགས་ཞི་
ཉིད་སུ་ཡིས་ཤེས། །ཞེས་དེས་སྨོད་བཅས་བརྗོད་པའི་ཚེ། །རི་བ་ཏྭ་ཡིས་རབ་བསམས་པ། །
སྐྱོན་ནི་མངོན་སུམ་མཚོན་འདི་ལ། །ལན་མེད་བདག་ནི་ཅི་ཞིག་སྨྲ། །བདག་གི་འདི་ནི་ལྷས་
བཅོམ་ཞེས། ། བརྗོད་ཀྱང་སུ་ཞིག་བདེན་པར་འཛིན། །མངོན་སུམ་གསང་བའི་སྐྱེ་བོ་ནི། །
156

ཡལ་འདབ་བརྒྱ་རྩ་ལྔ་པ རི་བ་ཏའི་
=
བཞད་གད་དག་གི་གནས་སུ་གྱུར། །མི་སྨྲ་འབའ་ཞིག་ལ་བརྟེན་ཏེ། །ཞེ་བར་གནས་པ་ཀུན་
བཟོད་བྱ་ །བདག་ལ་བཅོས་སུ་མེད་པ་འདི། །ཆུ་ལས་མེ་ནི་རང་ཏུ་འཁྲུངས་ །སྐྱོན་ལ་ཡོན་
ཏན་ཕུལ་བྱུང་མྱུར་དུ་ཡོན་ཏན་དག་ལ་སྐྱོན། །བདུད་རྩིའི་གནས་ལ་དུག་དང་དུག་ལ་ཡང་ནི་
|
དདུད་རྩི་སྟེ་ །ངེས་པ་ར་མྱོང་བྱ་དུས་ནི་མིག་འཕྲུལ་བྱེད་པའི་བུད་མེད་འདི། །རྟག་ཏུ་རྨད་
བྱུང་ རང་ བཞིན་ཉིད་ནི་ ར བ་ཏུ་སྟོན་པར་བྱེད། །ཅེས་སེམས་དེ་ནི་མི་སྨྲ་བས། 'གཉིས་སྐྱེས་
ལྷག་པར་ཁྲོས་གྱུར་ཏེ། །སྡིག་པ་བཞིན་དུ་སྤོམ་པ་ཡི། །དཔྱུག་པ་མགོ་ལ་ཡང་དག་བསྣུན། །
ཁྲག་གིས་བསྒོས་ཏེ་སྔོན་སྐྱེས་དེ། །བཅིངས་ནས་ས་ངདག་མདུན་སར་ཁྲིད། །དེ་བཞིན་ ཤ་
དང་བཅས་པ་བསྟན། ། དཙོན་ཁང་དག་གི་མགྲོན་དུ་བྱས། ་སྐྱོན་མེད་དག་ནི་ཉོན་མོངས་
སྤྱོད། །སྡིག་པ་སྦས་པ་དར་གྱུར་པ། །དབང་མེད་མཚར་བའི་རྣམ་པ་་ལ། །སུ་ཡི་དག་པ་སུ་
ཡིས་ཤེས། །བཙོན་ཁང་དག་ཏུ་བཅེངས་པ་དེ། །དུས་ཀྱིས་བརྗེད་པར་གྱུར་པ་ན། །བེ་འུ་
ཐོབ་ནས་གཉིས་སྐྱེས་ནི། །ཚུལ་ངན་ངོ་ཚས་ཅང་མི་སྨྲ། །དེ་ནས་ལོ་ནི་བཅུ་གཉིས་ན། །ནམ་
མཁའི་སྐད་ཀྱིས་རྟོགས་བྱས་ཤིང་། 'དེས་སློང་ཀྱིས་སྦྲན་མི་བདག་གིས། ་དགེ་སློང་བཅིངས་
པ་དག་ལས་བཀྲོལ། །བཙོན་ར་དག་ལ་ཀེང་རུས་བཞིན། །རིད་པའི་རྣམ་པ་མདོག་མི་སྡུག །
གོས་མེད་ སྐྲ་ནི་གྱེན་ དུ་ལངས། །དེ་ནི་ཡི་དྭགས་བཞིན་དུ་འཐོན། །ཀྱེ་མ་རྡོ་སྟེང་རི་མོཨོ་་་་
བཞིན། །ལས་ཀྱི་རྒྱུན་ནི་གཡོ་བ་མེད་ གང་ཕྱིར་མངོན་ཤེས་ཐོབ་པས་ཀྱང་། །དྲག་པོའི་
ཉོན་མོངས་སྡུག་བསྔལ་ཐོང། །དེ་མཐོང་ས་བདག་དགའ་བོ་ནི། །དྲག་པོར་འགྱོད་པས་རབ་
གདུངས་པ། ་བག་མེད་ལས་བྱུང་བདག་ཉིད་ཀྱིས། །བསོད་ནམས་དམན་པ་ཉིད་ལ་སྨད། །
དེ་ཡིས་དགེ་སློང་ཞབས་ལ་གཏུགས། །དང་བྱས་གོས་ཀྱིས་གཡོགས་ནས་སྨྲས་ །མི་ཤེས་ལས་
སྐྱེས་བདག་གི་སྐྱོན། །འཕགས་པ་ཁྱོད་ཀྱིས་བཟོད་པར་འོས། །གཉིས་སྐྱེས་དེ་ ཡིས་དེ་ ཚེ་
ཉིད། ། ངེ་འུ་དག་ནི་ཐམས་ཅད་ཐོབ། །སྡིག་ཅན་བདག་ནི་གཏི་མུག་གིས། ཁྱོད་ཉིད་་་
བཅིངས་པ་བརྗེད་པར་གྱུར། །མདུན་སར་ཁྱོད་ནི་སུ་ཡིས་ཀྱང་། །སྐལ་པ་ཞན་པས་ཡོངས་མ་
ཤེས། །ས་བདག་ལྟུང་བ་ཐོབ་པ་་ན། །དག་པ་རྣམས་ལ་ཆད་པ་ལྟུང༌། །ས་ཡི་མགོན་པོས་འདི་
བརྗོད་ཚེ། །བཟོད་པས་བསམ་པ་རབ་དཀྲུས་པ། །རི་བ་ཏ་ཡིས་དེ་ལ་སྨྲས། །རྒྱལ་པོ་བདག་
ལ་ཁྲོ་བ་མེད། ། ཅི་ཡང་ཁྱོད་ཀྱིས་གནོད་མ་བྱས། །ཉོན་མོངས་རྒྱ་ཆེར་ལྷུང་གྱུར་པ། །བདག་
ལ་རང་ལས་མཚུངས་པའི་འབྲས། །སྨིན་པ་དེ་ནི་ཉེ་བར་གནས། །གང་ཞིག་འདོད་ལྡན་ཉིད་
ཀྱིས་རྒུད་པ་ཀུན་གྱི་མགྲིན་ནས་འཛིན་པར་བྱེད་པ་དང་་ །གང་ཞིག་ཕུན་ཚོགས་ཡན་ལག་
ཐམས་ཅད་ལྷག་པའི་ལོངས་སྤྱོད་སྐལ་བཟང་ཉམས་བྱེད་དང༌། །གང་ཞིག་རང་འདོད་བདེ་
བའི་གནས་སུ་རྣམ་པར་རྩེ་དང་རིང་དུ་འཆིང་བྱེད་པ། །དེ་དག་སྐྱེས་བུ་རྣམས་ཀྱི་རང་ལས་
འཁོར་བའི་འཁྲི་ ཤིང་སྨིན་པའི་འབྲས་བུ་བཀྲ། །ཞེས་སྨྲ་དེ་ལ་མི་བདག་གིས་ །དགེ་མཚན་
དག་ལ་རབ་སྨྲས་པ། །བློ་བཟང་ཁྱོད་ཀྱིས་འདི་ཡང་ནི། །ལས་ངན་ཅི་ཡི་འབྲས་བུ་ཡིན། །
དེས་སྨྲས་ལྔ་རཱ་ཎ་སཱིར་སྔོན། །ཀུ་ཐ་ཞེས་པ་གདུག་སྤྱོད་ཅན་ །བ་ལང་བརྐུ་ཞིང་དེ་ཡི་ཤས། །
་

མཛད་བརྒྱུ་དཔག་བསམ་འཁྲི་ཤིང་།
ཟས་ནི་བསྒྲུབས་པ་དག་ཏུ་གྱུར། །ནམ་ཞིག་བ་ལང་བསད་པ་ཡི། །ཤ་བཟུང་འཇིགས་ནས་
བྲོས་པ་བདག ། བ་ལང་བསྲུང་བ་འཁོར་བཅས་རྣམས། །ཁྲོས་པ་ཡིས་ནི་མངོན་པར་་་
གཙེས། །དེ་ནས་བདག་གིས་ཉེ་བར་ནི། །གསར་པའི་ཤ་དག་རབ་བཀོད་ནས། །རང་སངས་
རྒྱས་ནི་ཆོམ་རྐུན་ནོ། །ཞེས་པ་དེ་དག་རྣམས་ལ་བསྟན། །བ་ལང་གསོད་སྡིག་ དྲག་པོས་་་
ཁྲོས། །དེ་དག་གིས་དེ་ཤ་མཐོང་ནས། །འབད་ནས་འདི་ནི་གསད་བྱ་ཞེས། །ཚོགས་པ་རྣམས་
ཀྱིས་བཅིངས་ཏེ་བཟུང་། །དེ་ནས་འགྱོད་པས་བདག་གིས་ནི། །ཉི་མ་བཅུ་གཉིས་ ན་ སོང་
སྟེ། །བདག་གིས་སྡིག་བྱས་ཞེས་བརྗོད་ནས། །དེ་ནི་བཙོན་ར་དག་ནས་བཏང༌། །སྡིག་པ་དེ་
སྨིན་བདག་གིས་ནི། །དམྱལ་བར་ཡུན་རིང་ཉམས་མྱོང་ནས། །སྐྱེ་བ་འདིར་ཡང་ཉོན་མོངས་
ནི། །ལོ་ནི་བཅུ་གཉིས་རབ་ཏུ་ཐོབ། །ཅེས་བརྗོད་མི་བདག་ལ་གསོལ་ནས། །ལྷ་དང་ལྷ་མིན་
རབ་འདུད་ཐོབ། །རྫུ་འཕྲུལ་བསྟན་ནས་རེེ་བ་ཏ། །དགེ་སློང་རྣམས་དང་ལྷན་ཅིག་སོང་། །
བདེན་མེད་སྐྱོན་གྱིས་བྱེ་བྲག་རིག་པ་ནི། །མངོན་སུམ་དུ་མཚོན་མི་ཉམས་མཚན་ཉིད་ཀྱིས། །
བརླང་པོ་ས་ ཟིལ་ མནན་ སྐྱེ་བོ་དམ་པ་ནི། །ཡུལ་གཞན་དག་ཏུ་བཙོངས་བཞིན་ ཅི་ ཞིག་་་་་་
བརྗོད། ། ། །
ཅེས་པ་ དགེ་ བའི་དབང་པོས་བྱས་པའི་བྱང་ཆུབ་སེམས་དཔའི་རྟོགས་པ་བརྗོད་པ་་
དཔག་བསམ་གྱི་འཁྲི་ཤིང་ལས་རེ་བ་ཏའི་རྟོགས་པ་བརྗོད་པའི་ཡལ་འདབ་སྟེ་བརྒྱ་ རྩ་ ལྔ་
པའོ། ། ། །
458